Australiako errugbi selekzioa

Australiako errugbi selekzioa Australiaren ordezkaria da errugbi partida ofizialetan. Munduko talde onenen artean dago, eta bi aldiz irabazi du Munduko Errugbi Kopa. Urtero The Rugby Championship txapelketan parte hartzen du.

Historia 

1882an Southern Rugby Football Union sortu zen 1892an etaurte berean Zeelanda Berrian bira bat egin zuen hango taldeen aurka. 1899an British and Irish Lions uharte britanikoetako selekzioa etorri zen Australiara eta orduan jokatu zuen lehen aldiz Australiako selekzioa, bai eta erraz irabzi ere, 13-3.

1907an Hegoaldeko Gales Berriko liga eratu zen eta hurrengo urtean bertako jokalariek osaturiko selekzio bat Ingalaterrara eorri zen partidak jokatzera. Kazetari ingelesek "untxiak" ezizena ipini zieten, baina australiarrek "wallabiak" nahiago izan zuten. 1932an, Bledisloe Kopa hasi zen jokatzen Australiako eta Zeelanda Berriko selekzioen artean. Bi urtetik behin jokatzen zen eta gehienetan Zeelanda Berria nagusitu zen.

Selekzioaren garai onena 1990eko hamarkadan hasi zen. Bost Bledisloe Kopa jarraian irabazteaz gain, Munduko bi Errugbi Kopa ere irabazi zituen, biak ere Europan jokaturikoak.

XXI mendean ere emaitza bikainak lortu ditu, besteak beste palmaresean dituen lau Rugby Championship txapelketak, azkena 2015ekoa. Hego Afrikaren aurka jokatzen duen Mandela Challenge Plate txapelketan ere nagusi da. 2011ean hirugarren egin zuen Munduko Txapelketan eta 2015eko Txapelketan finalera iritsi zen baina Zeelanda Berriak irabazi zuen kopa.

Uniformea 
Hasierako urteetan hainbat kolore erabili izan zituen baina gehienetan elastiko urdin argia eta galtza urdinak erabili izan zituen. Australiako amateur taldeak elastiko horia eta galtza berdeak erabiltzen zituen eta 1928an Australiaren kolore ofizialak izatea erabaki zen. Hurrengo urtean ordea Zeelanda Berriaren aurka jokatzerakoan kolore berdeko elastikoa erabili zuen eta hurrengo hamarkadetan berdearekin jarraitu zuen. 1961 urtean hartu ziren gaur egungo koloreak, txapelketetan Hegoafrikako selekziotik bereizteko.

Historikoak

Uniformearen bilakaera

Palmaresa

Munduko Errugbi Kopa
Honako hauek dira Munduko Errugbi Kopan izandako emaitzak:

Rugby Championship 
Honako hauek dira Rugby Championshipeko emaitzak:
 Txapelduna (4): 2000, 2001, 2011, 2015
 Bigarrena (12): 1998, 1999, 2002, 2003, 2004, 2006, 2007, 2008, 2010, 2012, 2016, 2019
 Bledisloe Kopa (12): 1934, 1949, 1979, 1980, 1986, 1992, 1994, 1998, 1999, 2000, 2001, 2002
 Zeelanda Berria 51 -Australia 12
 Mandela Challenge Plate (13): 2000, 2006, 2007, 2008, 2010, 2011, 2012, 2015, 2016, 2017, 2018, 2021, 2022
 Australia 13 - Hego Afrika 7
 Puma Trophy (13): 2000, 2002, 2012, 2013, 2014, 2015, 2016, 2017, 2018, 2019, 2020, 2021, 2022
 Australia 13 - Argentina 1

Olinpiar Jokoak 
Olinpiar Jokoetan Zazpiko Errugbia jokatzen hasi zen 2016an.
 Emakumezkoak:
 Txapelduna (1): 2016

Kanpo estekak 
  Australiako errugbi federazioa

Australiako errugbi taldeak
Ozeaniako errugbi selekzioak